

**แผนการจัดการเรียนรู้**

**กลุ่มสาระการเรียนรู้ภาษาไทย โรงเรียนสาธิตมหาวิทยาลัยราชภัฏสวนสุนันทา**

**รายวิชา ภาษาไทยพื้นฐาน (ท๒๑๑๐๒) ภาคเรียนที่ ๒ ปีการศึกษา ๒๕๖๕**

**หน่วยการเรียนรู้ที่ ๑ เรื่อง กาพย์เรื่องพระไชยสุริยา ชั้นมัธยมศึกษาปีที่ ๑**

**แผนการจัดการเรียนรู้ที่ ๗ เรื่อง การเขียนพรรณนา เวลาเรียน  ๑๐๐ นาที จำนวน ๒ คาบ**

**อาจารย์ประจำวิชา อาจารย์ภาคภูมิ คล้ายทอง**

**มาตรฐานการเรียนรู้**

มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจ แก้ปัญหาในการดำเนินชีวิตและมีนิสัยรักการอ่าน

**ตัวชี้วัด**

ท ๑.๑ ม ๑/๒  จับใจความสำคัญจากเรื่องที่อ่าน

**จุดประสงค์การเรียนรู้**

**ความรู้ (K)**

นักเรียนสามารถอธิบายลักษณะของการเขียนเชิงพรรณนาได้

**ทักษะ / กระบวนการ (P)**

นักเรียนสามารถเขียนเชิงพรรณนาได้

**คุณลักษณะอันพึงประสงค์ (A)**

นักเรียนใฝ่เรียนรู้

**สาระสำคัญ**

การเขียนเชิงพรรณนาเป็นการเขียนด้วยจุดประสงค์ที่จะกล่าวถึงเรื่องใดเรื่องหนึ่งด้วยถ้อยคำพรรณนาที่ไพเราะเหมาะสมเพื่อให้เห็นภาพ เห็นความ เคลื่อนไหว เห็นจำนวน สี ขนาด และได้ยินเสียง การเขียนเชิงพรรณนาเป็นศิลปะการเขียนประเภทหนึ่งที่ผู้เขียนจะสรรหาคำที่สามารถทำให้ผู้อ่านเกิดจินตนาการ

**สาระการเรียนรู้**

๑. ความหมายของการเขียนเชิงพรรณนา

๒. ลักษณะของการเขียนเชิงพรรณนา

**สมรรถนะสำคัญ**

ความสามารถในการคิดวิเคราะห์

**กระบวนการจัดการเรียนรู้**

**คาบที่ ๑**

**ขั้นนำ (จำนวน ๑๐ นาที)**

๑. ครูถามนักเรียนเกี่ยวกับการเขียน โดยใช้คำถามสำคัญดังนี้

    ๑) นักเรียนรู้จักการเขียนประเภทใดบ้าง

    ๒)  นักเรียนคิดว่าการเขียนมีความสำคัญและส่งผลต่อการอ่านอย่างไร

๒. ครูถามนักเรียนว่าการเขียนพรรณนาคืออะไร ให้นักเรียนอธิบายตามความเข้าใจของนักเรียน

(แนวคำตอบ : การเขียนโดยเล่าอย่างละเอียด ใช้ภาษาที่ปราณีต โดยมุ่งเน้นให้ผู้อ่านเกิดจินตภาพ)

**ขั้นสอน (จำนวน ๓๐ นาที)**

๑. ครูให้นักเรียนอ่านเรื่อง หนังสือเรียนรายวิชาภาษาไทยพื้นฐาน ภาษาไทย  หลักภาษา และการใช้ภาษา ชั้นมัธยมศึกษาปีที่ ๑

๒. ครูอธิบายสรุปเรื่องที่อ่าน

๓. ครูสุ่มถามนักเรียนโดยใช้คำถามสำคัญ ดังนี้

          ๑) นักเรียนได้ข้อคิดอะไรบ้าง

    ๒) องค์ประกอบของเรื่องมีอะไรบ้าง

๔. ครูอธิบายความรู้เรื่อง การเขียนเชิงพรรณนา ลักษณะของการเขียนเชิงพรรณนา ได้แก่  คำแสดงการเคลื่อนไหวอย่างรวดเร็ว   คำแสดงการเคลื่อนไหวอย่างช้า  คำแสดงจำนวนมาก  คำแสดงจำนวนน้อย คำแสดงลักษณะต่าง ๆ  คำแสดงเสียง และคำแสดงสี

**ขั้นสรุป (จำนวน ๑๐ นาที)**

๕. ครูและนักเรียนร่วมกันสรุปความรู้เรื่องการเขียนเชิงพรรณนา

**คาบที่ ๒**

**ขั้นนำ (จำนวน ๑๐ นาที)**

๑. ครูให้นักเรียนอาสาสมัคร อธิบายลักษณะของการเขียนเชิงพรรณนาให้เพื่อนฟัง

**ขั้นสอน (จำนวน ๓๐ นาที)**

๒. ครูให้นักเรียนทำแบบฝึกหัด โดยให้นักเรียนเขียนประโยคหรือวลีคำที่แสดงอาการต่าง ๆ มา อย่างละ ๓ ข้อ ลงในสมุด

๓. ครูให้นักเรียนเขียนพรรณนา บรรยายถึงลักษณะของเพื่อนในห้อง ใครก็ได้ เลือกมา ๑ คน แล้วเขียนพรรณนารายละเอียดลงในสมุด ความยาว ๕-๗ บรรทัด

๔. ครูสุ่มให้นักเรียน ๕ คน อ่านการเขียนพรรณนาถึงเพื่อน จากนั้นให้เพื่อนในห้องร่วมกันทาย

๕. นักเรียนส่งสมุดให้ครูเมื่อหมดเวลา

**ขั้นสรุป (จำนวน ๑๐ นาที)**

๑. ครูและนักเรียนร่วมกัน สรุปอภิปรายความรู้เรื่อง การเขียนเชิงพรรณนา

**แหล่งการเรียนรู้**

สถาบันพัฒนาคุณภาพวิชาการ (พว.).  ๒๕๕๘.**หนังสือเรียนรายวิชาภาษาไทยพื้นฐาน ภาษาไทย หลักภาษา และการใช้ภาษา ชั้นมัธยมศึกษาปีที่๑.** กรุงเทพฯ:พัฒนาคุณภาพวิชาการ (พว.).

อินเทอร์เน็ต

**การวัดและการประเมินผล**

**การวัดประเมินผล**

      ๑. ประเมินการทำงานในสมุดเรื่อง การเขียนเชิงพรรณนา

      ๒. ความเรียบร้อยในการทำงาน

**เครื่องมือวัดและประเมินผล**

        ๑. แบบประเมินการทำงานในสมุดเรื่อง การเขียนเชิงพรรณนา

**บันทึกผลหลังการจัดกิจกรรมการเรียนรู้**

**ผลการจัดกิจกรรมการเรียนรู้**

**ด้านความรู้ (K)**

………………………………………………………………………………………………………………………………………………………………………………………………………………………………

**ด้านทักษะกระบวนการ (P)**

………………………………………………………………………………………………………………………………………………………………………………………………………………………………

**ด้านคุณลักษณะอันพึงประสงค์ (A)**

………………………………………………………………………………………………………………………………………………………………………………………………………………………………

**ปัญหา และอุปสรรค**

………………………………………………………………………………………………………………………………………………………………………………………………………………………………

**ข้อเสนอแนะ แนวทางในการแก้ไขปัญหา**

………………………………………………………………………………………………………………………………………………………………………………………………………………………………

ลงชื่อ......................................................................

            (อาจารย์ภาคภูมิ  คล้ายทอง)

      อาจารย์

**แบบประเมินสมรรถนะของผู้เรียน**

ชื่อ..............................................นามสกุล................................................ระดับชั้น....................เลขที่.............

**คำชี้แจง :** ผู้สอนสังเกตพฤติกรรมของนักเรียน และทำเครื่องหมาย ✓ลงในช่องที่กำหนดตามระดับคุณภาพ

|  |  |  |  |  |  |
| --- | --- | --- | --- | --- | --- |
| **สมรรถนะด้าน** | **รายการประเมิน** | **ระดับคุณภาพ** | | | |
| **ดีมาก**  **(๓)** | **ดี**  **(๒)** | **พอใช้**  **(๑)** | **ปรับปรุง**  **(๐)** |
| ความสามารถในการคิด | สามารถคิดวิเคราะห์และสังเคราะห์ได้ |  |  |  |  |
| สามารถจำแนกข้อมูลได้ |  |  |  |  |
| สามารถจัดหมวดหมู่ข้อมูลได้ |  |  |  |  |
| สามารถอธิบายลักษณะของข้อมูลได้ |  |  |  |  |
| สามารถเปรียบเทียบลักษณะของข้อมูลได้ |  |  |  |  |

ลงชื่อ........................................ผู้ประเมิน

(...............................................)

วัน เดือน ปี ที่ประเมิน........../............../............

**เกณฑ์การให้คะแนนระดับคุณภาพ**

ดีมาก      หมายถึง   พฤติกรรมที่ปฏิบัตินั้นชัดเจน และสม่ำเสมอ  ให้คะแนน ๓ คะแนน

ดี           หมายถึง   พฤติกรรมที่ปฏิบัตินั้นชัดเจน และบ่อยครั้ง   ให้คะแนน ๒ คะแนน

พอใช้      หมายถึง   พฤติกรรมที่ปฏิบัติบางครั้ง                      ให้คะแนน ๑ คะแนน

ปรับปรุง  หมายถึง   ไม่เคยปฏิบัติพฤติกรรมที่ปฏิบัตินั้นเลย        ให้คะแนน ๐ คะแนน

**เกณฑ์การสรุป**

ดีมาก      หมายถึง    คะแนนรวม  ๑๓-๑๕ คะแนน

ดี           หมายถึง    คะแนนรวม  ๙-๑๒ คะแนน

พอใช้      หมายถึง    คะแนนรวม  ๑-๘ คะแนน

ปรับปรุง   หมายถึง   คะแนนรวม  ๐ คะแนน

**แปลผล** ระดับคุณภาพมากกว่า หรือเท่ากับระดับดีถือว่าผ่านเกณฑ์การประเมิน

**แบบประเมินการทำงานในสมุดเรื่อง  “การเขียนเชิงพรรณนา”**

|  |  |  |  |  |
| --- | --- | --- | --- | --- |
| **การประเมิน** | **ดีมาก**  **( ๓ )** | **พอใช้**  **( ๒ )** | **ปรับปรุง**  **( ๑ )** | **ค่าน้ำหนัก**  **คะแนน** |
| ลักษณะของการเขียนเชิงพรรณนา | นักเรียน เขียนยกตัวอย่างประโยคหรือวลี ลักษณะของการเขียนเชิงพรรณนา ทั้งหมดได้ถูกต้องครบถ้วนใช้ภาษาในการเขียนสื่อสารได้อย่างสละสลวย ชัดเจน สะกดถูกต้องตามหลักไวยากรณ์ | นักเรียนเขียนยก ตัวอย่างประโยคหรือวลี ลักษณะของการเขียนเชิงพรรณนา ทั้งหมดได้อย่างถูกต้องแต่ไม่ครบถ้วน และมีความยาว ไม่ตรงตามที่ครูกำหนด ใช้ภาษาในการเขียนสื่อสารได้อย่างสละสลวย สะกดถูกต้อง | นักเรียนยก ตัวอย่างประโยคหรือวลี ลักษณะของการเขียนเชิงพรรณนา ทั้งหมด จดหมายไม่ถูกต้องและไม่ครบถ้วน |  |
| การเขียนเชิงพรรณนา | นักเรียนเขียนพรรณนาได้ถูกต้องชัดเจน เขียนสื่อสาร ใช้ภาษาสละสลวย สะกดถูกต้องตามหลักไวยากรณ์ | นักเรียนเขียนพรรณนาถูกต้องแต่ไม่ครบถ้วน โดยขาดไป ๑-๒ องค์ประกอบ | นักเรียนเขียนพรรณนาไม่ถูกต้องและไม่ครบถ้วน ขาดไป ตั้งแต่ ๓ องค์ประกอบขึ้นไป |  |
| ความเรียบร้อยในการทำงาน | สมุดมีความสะอาดเรียบร้อย ไม่มีรอย ขูด ลบ ขีดฆ่า | สมุดมีความสะอาดเรียบร้อย แต่มีรอย ขูด ลบ ขีด ฆ่า ๑-๓ ตำแหน่ง | สมุดมีรอย ขูด ลบ ขีด ฆ่า มากกว่า ๓ ตำแหน่งขึ้นไป |  |
| **รวม** | | | |  |

**ระดับคะแนน**

๑๗ –  ๒๑ คะแนน =  ดีมาก

๑๒  – ๑๖ คะแนน = พอใช้

๗ – ๑๑  คะแนน = ปรับปรุง